ai4bharat/Pralekha huggingface dataset:
உள்துறை அமைச்சகம்
இந்திய-திபெத் எல்லைக் காவல்படையை நவீனமயமாக்கவும், இன்னும் செயல்திறன் மிக்கதாக ஆக்கவும் அரசு உறுதி பூண்டுள்ளது: உள்துறை இணை அமைச்சர்
இந்திய-திபெத் எல்லைக் காவல்படையின் 59-வது அமைப்பு தினத்தை ஒட்டி கிரேட்டர் நொய்டாவில் ஏற்பாடு செய்யப்பட்ட நிகழ்ச்சியில் மத்திய உள்துறை இணை அமைச்சர் திரு ஜி கிஷன் ரெட்டி கலந்து கொண்டார்.
வீரர்களின் அணிவகுப்பு மரியாதையை ஏற்றுக் கொண்ட அவர், இந்திய-திபெத் எல்லைக் காவல்படையை நவீனமயமாக்கவும், இன்னும் செயல்திறன் மிக்கதாக ஆக்கவும் அரசு உறுதி பூண்டுள்ளது என்றார்.
பிரதமர் திரு நரேந்திர மோடியின் தலைமையின் கீழ் இந்திய-திபெத் எல்லைக் காவல்படைக்கு முழு அதிகாரம் அளிக்க அரசு உறுதியாக உள்ளது என்று நிகழ்ச்சியில் பேசிய உள்துறை இணை அமைச்சர் மேலும் கூறினார்.
மத்திய உள்துறை அமைச்சர் திரு அமித் ஷாவின் செயல்மிகு தலைமையின் கீழ், இந்திய-திபெத் எல்லைக் காவல் படையை நவீனமக்கி அதன் செயல் திறனை அதிகப்படுத்த பல்வேறு முக்கிய நடவடிக்கைகள் எடுக்கப்பட்டுள்ளன என்று அவர் கூறினார்
"வசுதேவ குடும்பகம் என்று கூறும் நமது கலாச்சாரம் அமைதியை வலியுறுத்துகிறது. அதே நேரம், எதிரிகளின் சூழ்ச்சிகளை எதிர்கொள்வதற்கான வலிமையும் அதே கலாச்சாரம் தான் நமக்கு அளிக்கிறது," என்று திரு ஜி கிஷன் ரெட்டி கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்: https://pib.gov.in/PressReleasePage.aspx?PRID=1667290
-----
(Visitor Counter : 162
பிரதமர் அலுவலகம்
மாவட்ட உதய தினத்தை புதுமையான முறையில் கொண்டாடியதை பிரதமர் பாராட்டினார்
தெஹ்ரி கர்வால் தொகுதியின் உத்தர்காசி மாவட்ட உதய தினத்தை தெஹ்ரி கர்வால் டேராடூனின் எம்.பி எம்.பி மாலா ராஜ்ய லக்ஷ்மி ஷா கொண்டாடிய விதத்தை பிரதமர் திரு நரேந்திர மோடி பாராட்டினார்.
உத்தர்காசி மாவட்ட உதய தினத்தை கொண்டாடிய புகைப்படங்களைப் பகிர்ந்து நாடாளுமன்ற உறுப்பினர் தெஹ்ரி கர்வால் வெளியிட்ட ட்விட்டர் பதிவுகளுக்கு பதிலளித்த பிரதமர், “உங்கள் மாவட்டத்தின் உதய தினத்தைக் கொண்டாடுவதற்கான சிறந்த முயற்சி! இதுபோன்ற முயற்சிகள் பல்வேறு துறைகளைப் பற்றி தெரிந்துகொள்ளும் ஆர்வத்தை மக்களிடையே அதிகரிக்கும்” எனக் குறிப்பிட்டுள்ளார்.
பாதுகாப்பு அமைச்சகம்
எம்கே-4, இந்தியக் கடற்படையில் “ஐஎன்எல்சியு எல்57” கப்பல் அந்தமான் தலைநகர் போர்ட் பிளேரில் கடற்படைத் தளபதி தொடக்கம்
இந்தியக் கடற்படையில் “ஐஎன்எல்சியு எல் 57” என்ற நவீன ரக கப்பல் சேர்க்கப்பட்டது. இதற்காக அந்தமான் தலைநகர் போர்ட் பிளேரில் மே 15 வெள்ளிக்கிழமை நடைபெற்ற நிகழ்ச்சியில் இந்தியக் கடற்படைத் தலைவர் லெப்டினன்ட் ஜெனரல் பி.எஸ்.ராஜேஸ்வர், பிவிஎஸ்எம், ஏவிஎஸ்எம், விஎஸ்எம், ஏடிசி தொடங்கிவைத்தார்.
அந்தமானில் இயக்கப்பட்ட “ஐஎன்எல்சியு எல் 57” இந்தியக் கடற்படையில் இணைக்கப்படும் ஏழாவது கப்பல் ஆகும். இது முழுக்க முழுக்க இந்தியாவிலேயே வடிவமைக்கப்பட்டது. கோல்கத்தாவில் உள்ள கார்டன் ரீச் ஷிப் பில்டர்ஸ் நிறுவனத்தால் கட்டப்பட்டது. இந்தியாவிலேயே முழுதும் உற்பத்தி செய்யப்பட்டது. இது உள்நாட்டிலேயே கப்பல் கட்டும் திறமைக்கு ஓர் எடுத்துக்காட்டு ஆகும். இந்தக் கப்பல் ஆயுதங்கள், தளவாடங்கள், பீரங்கிகளை ஏற்றிச் செல்வதற்கும் போர்க் காலங்களில் பயன்படுத்தவும் ஏற்ப வடிவமைக்கப்பட்டுள்ளது. அந்தமானில் நிலைநிறுத்தப்பட்டுள்ள இந்த வகையான கப்பல்கள் கடலில் தேடுதல் பணிகள், பேரிடர்க் காலங்களில் பாதிக்கப்பட்டோரை அப்புறப்படுத்தி, பாதுகாப்பாக ஏற்றுச் செல்வது ஆகிய பணிகளையும் மேற்கொள்ளும்.
(Visitor Counter : 140
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய பொதுசுகாதார மற்றும் சுற்றுச்சூழல் பொறியியல் அமைப்பு ஏற்பாடு செய்துள்ள நீர் விநியோகம் மற்றும் சுத்திகரிப்பு குறித்த 2 நாள் தேசிய பயிலரங்கு
மத்திய பொது சுகாதார மற்றும் சுற்றுச்சூழல் பொறியியல் அமைப்பு நீர் விநியோகம் மற்றும் சுத்திகரிப்பு குறித்த திருத்தியமைக்கப்பட்ட மற்றும் புதுப்பிக்கப்பட்ட அறிக்கையை இறுதி செய்வதற்கான 2 நாள் தேசிய பயிலரங்கை புதுதில்லியில் வெற்றிகரமாக நடத்தியது. இந்த அறிக்கை குறித்த விவரங்கள் குறித்து மாநில நகரங்களின் பிரதிநிதிகளுடன் விவாதித்து அவர்களுடைய பின்னூட்டத்தையும், கருத்துக்களையும் கேட்டறிந்தது.
இந்நிகழ்ச்சிக்கு மத்திய வீட்டுவசதி மற்றும் நகர்ப்புற வளர்ச்சித்துறைச் செயலாளர் திரு மனோஜ் ஜோஷி தலைமை தாங்கினார்.
நீர் விநியோகம் மற்றும் சுத்திகரிப்பு குறித்த தற்போதைய அறிக்கை 1999-ஆம் ஆண்டும் செயல்பாடு மற்றும் பராமரிப்பு குறித்த அறிக்கை 2005-ஆம் ஆண்டும் வெளியிடப்பட்டன. அம்ருத், அம்ருத் 2.0 போன்ற பல்வேறு திட்டங்களின் கீழ் நகர்ப்புற நீர் விநியோகத் திட்ட அமலாக்கம் வடிவமைப்பு திட்டமிடுதல் ஆகியவற்றுக்கான வழிகாட்டு ஆவணமாக அந்த அறிக்கை பயன்படுத்தப்பட்டது.
இந்நிலையில், தொழில்நுட்ப முன்னேற்றத்தின் அடிப்படையிலும், நகர்ப்புற நீர் விநியோகத்துறையில் உள்ள பெரிய சவால்களை எதிர்கொள்ளும் வகையிலும் மத்திய வீட்டுவசதி மற்றும் நகர்ப்புற வளர்ச்சித்துறை அலுவலகம் தற்போதுள்ள நீர் விநியோகம் மற்றும் சுத்திகரிப்பு குறித்த அறிக்கையை திருத்தியமைக்கவும், புதுப்பிக்கவும் முடிவு செய்தது. இந்த அறிக்கையை அமெரிக்க நீர்வளத்துறை வல்லுனர்கள் ஆய்வு செய்தனர்.
குழாய் மூலம் 24 மணிநேரமும் குடிநீரை வழங்குவது குறித்த திட்டமிடல் மற்றும் வடிவமைப்புக்கான வழிகாட்டு நெறிமுறைகளை புதிய அறிக்கை தெரிவிக்கிறது.
பிரதமர் அலுவலகம்
டாக்கா சென்றடைந்தார் பிரதமர்
வங்கதேச பிரதமர் திருமதி ஷேக் ஹசீனாவின் அழைப்பை ஏற்று பிரதமர் திரு நரேந்திர மோடி டாக்கா சென்றடைந்தார். ஷேக் முஜிபூர் ரஹ்மானின் நூற்றாண்டு பிறந்த நாளான முஜிப் போரஷோ; இந்தியா மற்றும் வங்கதேச நாடுகளுக்கு இடையேயான நல்லுறவு ஏற்பட்டதன் 50-வது ஆண்டு; வங்கதேசத்தின் விடுதலைக்கான போரின் 50-வது ஆண்டு ஆகியவற்றை குறிப்பதற்கான வரலாற்று சிறப்புமிக்க பயணம் இதுவாகும்.
சிறப்பு மரியாதையாக வங்கதேச பிரதமர் திருமதி ஷேக் ஹசீனா மற்றும் அவரது அமைச்சரவையைச் சேர்ந்த அமைச்சர்கள், பிரதமர் திரு மோடிக்கு ஹஸரத் ஷாஜலால் சர்வதேச விமான நிலையத்தில் வரவேற்பளித்தனர்.
பிரதமர் திரு நரேந்திர மோடிக்கு 19 குண்டுகள் முழங்க, அணிவகுப்பு மரியாதை வழங்கப்பட்டது.
-------
(
சுற்றுச்சூழல் மற்றும் வனத்துறை அமைச்சகம்
விவசாயத்தின் மீதான பருவநிலை மாற்றத்தின் தாக்கம் குறித்து சார்க் வேளாண் நிபுணர்கள் குழு விவாதித்தது
மூன்றுநாள் மண்டல மாநாடு ஹைதராபாத்தில் தொடங்கியது
விவசாயத்தின் மீது பருவநிலை மாற்றத்தின் தாக்கத்தை ஆய்வு செய்யும் நிலவர அறிக்கையை சார்க் நாடுகளைச் சேர்ந்த விவசாய நிபுணர்கள் சமர்ப்பித்துள்ளனர். பருவநிலை மாற்றத்துக்குத் தாக்குபிடிக்கும் நடவடிக்கைகளை அவர்கள் “பருவநிலை மாற்றத்துக்குத் தாக்குபிடிக்கும் வேளாண் கொள்கைகள் மற்றும் அணுகுமுறைகள், திட்டங்கள்” என்ற சார்க்கின் மூன்று நாள் மண்டல மாநாட்டில் விவாதித்தனர். இந்த மண்டல மாநாட்டைத் தெலங்கானா அரசின் தலைமைச் செயலாளர் டாக்டர் ஷைலேந்திர குமார் ஜோஷி தொடங்கிவைத்தார். ஹைதராபாதில்  அன்று இந்திய வேளாண் ஆராய்ச்சி சபையின் தேசிய வேளாண் ஆராய்ச்சி மேலாண்மை நிறுவனத்தில் தொடங்கிய இந்த மாநாட்டில், ஆப்கானிஸ்தான், பங்களாதேஷ், பூடான், இந்தியா, மாலத்தீவு, நேபாளம், பாகிஸ்தான், இலங்கை நாடுகளைச் சேர்ந்த 80-க்கும் அதிகமான உயரதிகாரிகள், வேளாண் நிபுணர்கள் பங்கேற்றனர். இந்த ஆலோசனைகள் சார்க் நாடுகளிடையே கூட்டாண்மையை வலுப்படுத்தும். மேலும், பருவநிலை மாற்றத்துக்குத் தாக்குபிடிக்கும் அமைப்புகள், ஆராய்ச்சி, பருவநிலைக்கு ஏற்ற தெற்காசிய வேளாண்மையில் புதுமைக் கொள்கைகள் மற்றும் பொருளாதார நிலைகள் போன்றவற்றையும் வலுப்படுத்தும். இந்த மாநாட்டின்போது வேளாண்மை குறித்த ஐநாவின் யூஎன்எஃப்சிசிசி முடிவுகள் குறித்தும் விவாதிக்கப்பட்டன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 126
மின்னணு மற்றும் தகவல் தொழில்நுட்பம்
நம்பகமான உலகளாவிய மின்னணு உற்பத்தி கூட்டாளியாக இந்தியா உருவெடுக்கிறது: செமிகான் இந்தியா 2023இன் இறுதி நாளில் வெளியுறவுத் துறை அமைச்சர் டாக்டர் எஸ். ஜெய்சங்கர்
வெளியுறவு அமைச்சர் டாக்டர் எஸ். ஜெய்சங்கர், செமிகான் இந்தியா 2023-இன் கடைசி நாளன்று உரையாற்றினார். முக்கியமான மற்றும் வளர்ந்து வரும் தொழில்நுட்பங்களில் இந்தியாவின் பங்கு மற்றும் மின்னணு துறையில், குறிப்பாக குறைக்கடத்திகளில் இந்தியாவின் வளர்ச்சியின் முக்கியத்துவத்தை அவர் வலியுறுத்தினார். நம்பகமான உலகளாவிய மின்னணு உற்பத்தி கூட்டாளியாக இந்தியா வளர்ந்து வருவதை அமைச்சர் சுட்டிக் காட்டினார். இந்த வகையில், அமெரிக்கா, ஜப்பான் மற்றும் ஆஸ்திரேலியாவுடனான சர்வதேச ஒத்துழைப்புகள் மற்றும் ஒத்த கருத்துடைய பிற நாடுகளுடனான வரவிருக்கும் வாய்ப்புகள் முக்கியத்துவம் பெறுகின்றன.
மூன்று நாள் செமிகான்இந்தியா 2023 மாநாட்டின் இறுதி நாளில், தொழில்துறை, புத்தொழில் நிறுவனங்கள், கல்வி மற்றும் அரசு என பல்வேறு துறைகளைச் சேர்ந்தவர்கள் பங்கேற்றனர். குறைக்கடத்தி உற்பத்தி தொடர்பான குறிப்பிடத்தக்க அம்சங்களின் முக்கியத்துவத்தையும், வலுவான, நெகிழ்வான மற்றும் நிலையான குறைக்கடத்தி சூழலியலின் வளர்ச்சியை உறுதி செய்ய எடுக்கப்பட்டு வரும் நடவடிக்கைகளையும் பல்வேறு அமர்வுகளும், ஆலோசனைகளும் வெளிப்படுத்தின.
"வசுதைவ குடும்பகம்" அல்லது "ஒரே பூமி, ஒரே குடும்பம், ஒரே எதிர்காலம்" அதாவது சமமான வளர்ச்சி மற்றும் அனைவருக்கும் பகிரப்பட்ட எதிர்காலம் என்பதை இந்தியா உறுதியாக நம்புகிறது. இதைக் கருத்தில் கொண்டு, என்.எஸ்.சி.எஸ் உறுப்பினர் திரு அன்ஷுமன் திரிபாதி தலைமையில் "நம்பகமான மற்றும் நெகிழ்வான குறைக்கடத்தி விநியோக சங்கிலிக்கான சர்வதேச ஒத்துழைப்பு" என்ற தலைப்பில் ஒரு பிரத்யேக குழு விவாதம் நடைபெற்றது. இதேபோல வளர்ந்து வரும் தொழில்நுட்பங்களில் உள்ள வாய்ப்புகள் மற்றும் சவால்கள் குறித்த குழு விவாதத்தில் டெக்சாஸ் இன்ஸ்ட்ரூமெண்ட்ஸ் ஸ்ரீ சந்தோஷ் குமார் உள்ளிட்ட குறிப்பிடத்தக்க வல்லுநர்கள் பங்கேற்றனர்.
உலகளாவிய நிறுவனங்களையும் கல்வித்துறையையும் உயர்மட்ட தலைமையாக ஈடுபடுத்தி, தொழில்நுட்பத்தின் எதிர்காலம், குறிப்பாக குறைக்கடத்திகளின் எதிர்காலம் குறித்த விஷயத்தில் செமிகான்இந்தியாவின் இரண்டாவது பதிப்பு இந்தியாவை மையப்படுத்தி உள்ளது. மின்னணு மற்றும் குறைக்கடத்திகளுக்கான உலகளாவிய மையமாக இந்தியாவை மாற்றுவதை நோக்கமாகக் கொண்ட இந்தியாவின் குறைக்கடத்தி பயணத்தின் முறையான துவக்கத்தை இது குறிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1944210
குடிநீர் மற்றும் சுகாதார அமைச்சகம்
தூய்மையே சேவை இயக்கத்தை செப்டம்பர் 15 தொடங்கி வைக்கிறார் பிரதமர் திரு. நரேந்திர மோடி
தூய்மையே சேவை 2018 என்ற தூய்மைக்கான மக்கள் இயக்கம், தூய்மை இந்தியா இயக்கத்தின் நான்காவது ஆண்டில் வரும் செப்டம்பர் 15 முதல் அக்டோபர் 2 வரை கடைபிடிக்கப்படுகிறது. மாண்புமிக பிரதமர் தலைமையில் கடந்த ஆண்டு தூய்மையே சேவை 2017 பெற்ற வெற்றியின் தொடர்ச்சியாக இந்த ஆண்டும் கடைபிடிக்கப்படுகிறது. இந்த தூய்மையே சேவை 2018 இயக்கம் மகாத்மா காந்தியின் 150வது பிறந்தநாளை குறிக்கும் வகையில் செப்டம்பர் 29 முதல் அக்டோபர் 2 வரை நடைபெறும் மகாத்மா காந்தி சர்வதேச துப்புரவு மாநாட்டுடன் நிறைவடையும். தூய்மைஆன இந்தியா என்ற தொலைநோக்கு பார்வையை நனவாக்கும் மக்கள் இயக்கத்தை விரைவுபடுத்துவது தூய்மையே சேவை இயக்கத்தின் நோக்கமாகும். குடிநீர் மற்றும் துப்புரவு அமைச்சகத்தின் செயலர் திரு. பரமேஸ்வரன் ஐயர், இந்த இயக்கத்தின் சிறப்பம்சங்களை செய்தியாளர்களிடம் விளக்கினார்.
மேலும் விவரங்களுக்கு: pib.nic.in
பிரதமர் அலுவலகம்
பிரபல சமஸ்கிருத அறிஞர் வேத் குமாரி காய் மறைவுக்கு பிரதமர் இரங்கல்
பிரபல சமஸ்கிருத அறிஞர் வேத் குமாரி காய்-யின் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
"சமஸ்கிருத இலக்கியத்தின் தலைசிறந்த அறிஞர் வேத் குமாரி கய்- ஜியின் மறைவு வருத்தமளிக்கிறது. அவரது மகத்தான பங்களிப்புகள் நமது கலாச்சாரப் பாரம்பரியத்தை வளப்படுத்தியது. அவரது படைப்புகள் அறிஞர்களை ஊக்குவிக்கும். அவரது குடும்பத்தினருக்கும் அனுதாபிகளுக்கும் எனது இரங்கல்கள். ஓம் சாந்தி: பிரதமர் "
மத்திய அமைச்சரவை
உயிரி எரிபொருள் குறித்த தேசிய கொள்கை –2018க்கான திருத்தங்களுக்கு மத்திய அமைச்சரவை ஒப்புதல் அளித்துள்ளது
உயிரி எரிபொருள் குறித்த தேசிய கொள்கை–2018க்கான திருத்தங்களுக்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
உயிரி எரிபொருள் துறையில் ஏற்பட்டுள்ள முன்னேற்றங்கள் காரணமாக உயிரி எரிபொருள் உற்பத்தியை அதிகரிக்க, தேசிய உயிரி எரிபொருள் ஒருங்கிணைப்பு குழுவில் பல்வேறு முடிவுகள் எடுக்கப்பட்டன. நிலைக்குழுவின் பரிந்துரையின்படி, நாடுமுழுவதும் 01.04.2023 முதல் 20 சதவீதம் வரை எத்தனால் கலந்த பெட்ரோலை அறிமுகம் செய்வது என முடிவு செய்யப்பட்டுள்ளது. இதற்காக, உயிரி எரிபொருள் குறித்த தேசிய கொள்கையில் திருத்தங்கள் செய்யப்பட்டுள்ளன
உயிரி எரிபொருள் தயாரிப்பதற்கான கூடுதல் மூலப்பொருட்கள் இருப்பு வைக்க அனுமதித்தல்
பெட்ரோலில் 20 சதவீத எத்தனால் கலப்பது என்ற இலக்கை 2030 என்பதிலிருந்து நிதியாண்டு 2025-26க்கு மாற்றுதல்
சிறப்பு பொருளாதார மண்டலங்கள், ஏற்றுமதி சார்ந்த பிரிவுகள் ஆகியவற்றில் இந்தியாவில் உற்பத்தி திட்டத்தின் கீழ் நாட்டில் உயிரி எரிபொருள் உற்பத்தியை அதிகரித்தல்
தேசிய உயிரி எரிபொருள் ஒருங்கிணைப்புக் குழுவில் புதிய உறுப்பினர்களை சேர்த்தல்
குறிப்பிட்ட பிரிவுகளில் உயிரி எரிபொருள் ஏற்றுமதிக்கு அனுமதியளித்தல் போன்றவை உயிரி எரிபொருள் குறித்த தேசிய கொள்கையில் ஒப்புதல் அளிக்கப்பட்ட முக்கியமான திருத்தங்களாகும்
உயிரி எரிபொருள் உற்பத்திக்கு கூடுதலான மூலப்பொருட்கள் அனுமதிக்கப்பட்டிருப்பது தற்காப்பு இந்தியாவை மேம்படுத்தும். மேலும் 2047க்குள் எரிசக்தி சுதந்திரம் உள்ளதாக இந்தியா மாறவேண்டும் என்ற பிரதமரின் தொலைநோக்கு திட்டத்திற்கு ஊக்கமளிக்கும்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1826265
தொழிலாளர் மற்றும் வேலைவாய்ப்பு அமைச்சகம்
மார்ச், 2020 சம்பள மாதத்துக்கான மின்னணு செலுத்து சீட்டு மற்றும் திரும்பி செலுத்துதலுக்கான  கடைசி தேதி 15.04.2020ல் இருந்து 15.05.2020 வரை நீட்டிப்பு.
கொவிட்-19 உருவாக்கி இருக்கும் வரலாறு காணாத நிலைமையையும், கொவிட் -19இன் பரவலையும் கருத்தில் கொண்டு 24.03.2020 நள்ளிரவு முதல் மத்திய அரசு அறிவித்துள்ள பொது முடக்கத்தின் காரணமாக, தங்களுடைய ஊழியர்களுக்கு 2020 மார்ச் மாதத்திற்கான ஊதியத்தை வழங்கியிருக்கும் வேலையளிப்போருக்கு  மார்ச், 2020 சம்பள மாதத்துக்கான மின்னணு செலுத்து சீட்டு மற்றும் திரும்பிச் செலுத்துதலுக்கான  கடைசி தேதி 15.04.2020இல் இருந்து 15.05.2020 வரை நீட்டிக்கப்பட்டுள்ளது.
மார்ச், 2020இல் இதற்கான கடைசி தேதி சாதாரணமாக 15.04.2020 ஆகும், எனவே ஊழியர் வருங்கால வைப்பு நிதி, இதர விதிகள் சட்டத்தின், 1952  கீழ் வரும் நிறுவனங்களுக்கு மார்ச், 2020க்கான பங்களிப்பு செலுத்துதல் மற்றும் நிர்வாக செலவுகளில் இருந்து 30 நாள் சலுகைக் காலம் வழங்கப்படுகிறது.
தங்களுடைய ஊழியர்களுக்கு மார்ச், 2020க்கான ஊதியத்தை வழங்கி விட்ட நிறுவனங்களின் முதலாளிகளுக்கு ஆதரவும், நிவாரணமும் அளிக்கவும், கொவிட்-19 பெருந்தொற்று சமயத்தில் தங்கள் ஊழியர்களுக்கு சம்பளம் வழங்கிய வேலையளிப்போருக்கு  ஊக்கமளிக்கவுமாக தொழிலாளர் மற்றும் வேலைவாய்ப்பு அமைச்சகத்தின் மேற்கண்ட இந்த முடிவு எடுக்கப்பட்டுள்ளது. பிரதமரின் ஏழைகள் மறுவாழ்வுத் திட்டத்தின் நோக்கத்தைக் கருத்தில் கொண்டு, வேலைவாய்ப்பில் ஏற்படும் இடர்ப்பாடுகளைத் தடுக்கவும், பெருந்தொற்றுக்கு எதிராகப் போராடுவதற்கு தொழிலாளிகளுக்கு உதவி செய்யவும், அவர்களின் வருமானத்தை உறுதி செய்யும் நோக்கிலும் இந்த நடவடிக்கை எடுக்கப்பட்டது.
மின்னணு செலுத்து சீட்டு மற்றும் திரும்பிச் செலுத்துதலிலிருந்து வழுவாமல் 5 கோடி ஊழியர்களுக்கு ஊதியம் வழங்குவதற்கு, 6 லட்சம் நிறுவனங்களுக்கு இந்த நிவாரணம் பலன் அளிக்கும்.
(
சுகாதாரம் மற்றும் குடும்ப நலத்துறை அமைச்சகம்
கொவிட் நிவாரணப் பொருட்களின் அண்மைத் தகவல்கள்
கொவிட் தொற்றின் பாதிப்பு பெரும் மடங்கு நாட்டில் உயர்ந்திருப்பதால் கடந்த ஏப்ரல் 27-ஆம் தேதி முதல் பல்வேறு நாடுகளும், அமைப்புகளும் நிவாரண மருத்துவ உபகரணங்கள் மற்றும் கருவிகளை வழங்கி வருகின்றன.
2021 ஏப்ரல் 27 முதல் மே 18 வரை பல்வேறு நாடுகள் மற்றும் அமைப்புகள் இணைந்து 12,874 பிராணவாயு செறிவூட்டிகள், 15,801 பிராணவாயு சிலிண்டர்கள், 19 பிராணவாயு உற்பத்திக் கருவிகள், 9,925 செயற்கை சுவாசக் கருவிகள், சுமார் 6.1 லட்சம் ரெமிடெசிவிர் குப்பிகள் ஆகியவை அனுப்பப்பட்டுள்ளன.
2021 மே 17/18 அன்று ஸ்பெயின், ஒன்டாரியோ, நியூசிலாந்து, தென்கொரியா, ஜெர்மனி ஆகிய நாடுகளிலிருந்து பெறப்பட்ட முக்கிய பொருட்கள்:
• பிராணவாயு செறிவூட்டிகள்: 191
• செயற்கை சுவாசக் கருவிகள்: 1,399
• இன்ஃப்ரா ரெட் வெப்பமானி: 500
பல்வேறு நாடுகள் மற்றும் அமைப்புகளிடமிருந்து வழங்கப்படும் பொருட்கள் மாநிலங்களுக்கும் யூனியன் பிரதேசங்களுக்கும் துரிதகதியில் அனுப்பி வைக்கப்படுகின்றன. இதற்காக பிரத்தியேக ஒருங்கிணைப்பு மையம் ஒன்றை மத்திய சுகாதார அமைச்சகம் உருவாகியிருப்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719938
-----
(Visitor Counter : 140
பிரதமர் அலுவலகம்
கார்கில் ராணுவ வீரர்களுடன் பிரதமர் தீபாவளியைக் கொண்டாடவுள்ளார்
நமது துணிச்சல் மிக்க ராணுவ வீரர்களுடன் தீபாவளியைக் கொண்டாடவுள்ள.பிரதமர் திரு நரேந்திர மோடி கார்கில் சென்றுள்ளார்.
ட்விட்டர் செய்தியில் பிரதமர் அலுவலகம் கூறியிருப்பதாவது:
"பிரதமர் திரு @நரேந்திரமோடி கார்கில் சென்றுள்ளார், அங்கு அவர் நமது துணிச்சலான வீரர்களுடன் தீபாவளியைக் கொண்டாடுவார்."
சிறப்பு சேவைகள் மற்றும் கட்டுரைகள்
ஒய்வூதியர் குறை தீர்க்கும் முகாம் – 2021 ஓத்திவைப்பு
07.04.2021 அன்று நடைபெறவிருந்த மண்டல அளவிலான ஒய்வூதியர் குறை தீர்க்கும் முகாம் ஒத்திவைக்கபட்டுள்ளது. முகாம் நடைபெறும் இடம் மற்றும் தேதி பின்னர் அறிவிக்கப்படும்.
இந்த தகவல் தென்மண்டல அஞ்சல்துறை தலைவர் அவர்களின் ஒப்புதலுடன் தெரிவிக்கப்படுகிறது என்று மதுரை தென் மண்டல  அஞ்சல் துறைத் தலைவர் அலுவலகத்தின் முதுநிலை கணக்கு அதிகாரி திரு.பெ.சோணை வெளியிட்டுள்ள செய்திக் குறிப்பில் தெரிவித்துள்ளார்.
•••••••
(Visitor Counter : 25
பெண்கள் மற்றும் குழந்தை நலன் அமைச்சகம்
தேசிய குழந்தைகள் விருது 2018க்கு விண்ணப்பங்களை வரவேற்கிறது மகளிர் மற்றும் குழந்தைகள் மேம்பாடு அமைச்சகம்
விருதுக்கான இலட்சினை வடிவமைப்பு போட்டி அறிமுகம்
தேசிய குழந்தைகள் விருதுகள் 2018க்கான பரிந்துரைகளுக்கு மத்திய மகளிர் மற்றும் குழந்தைகள் மேம்பாட்டு அமைச்சகம் அழைப்பு விடுத்துள்ளது. புதுமைகள் படைத்தல், அறிவார்ந்த சாதனைகள், விளையாட்டு, கலை மற்றும் கலாச்சாரம், சமூக சேவை மற்றும் வீரதீர செயல்களை ஆகிய துறைகளில் சிறப்பு சாதனைகளை செய்த குழந்தைகளை அங்கீகரிக்கும் வகையிலான இந்த தேசிய அங்கீகார விருதுகளை குடியரசுத் தலைவர் வழங்குவார். விருதுக்கான பரிந்துரைகளை சமர்ப்பிக்க 2018 செப்டம்பர் 30ம் தேதி கடைசி நாளாகும்.
இந்த விருது குறித்து விளக்கிய மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி மேனகா காந்தி, “இந்த தேசிய குழந்தைகள் விருதுகள் என்பது சிறப்பு சாதனைகள் புரிந்த நமது குழந்தைகளையும் மற்றவர்களுக்கு ஊக்கம் அளிக்கும் வகையில் தங்களது நல்வாழ்வு, வளர்ச்சிமற்றும் பாதுகாப்புக்காக சேவையாற்றியவர்களையும் கவுரவிக்கும் ஓர் அற்புதமான மேடையாகும். இந்த விருதுகளின் மூலம் அரசு நமது குழந்தைகளின் மேம்பாடு மற்றும் அவர்களது திறன்கள் மற்றும் சமுதாயத்திற்கான உறுதிப்பாட்டை உறுதிப்படுத்துவதில் உள்ள உறுதிப்பாட்டை வெளிப்படுத்துகிறது.
தேசிய குழந்தைகள் விருதுகள் மற்றும் தேசிய குழந்தைகள் நல்வாழ்வு விருதுகள் ஆகிய பிரிவுகளில் விண்ணப்பங்கள் வரவேற்கப்படுகிறது.
தேசிய குழந்தைகள் விருது பெறுவோருக்கு பதக்கம், ரூ. 1 லட்சம் ரொக்கப் பரிசு, ரூ. 10 ஆயிரம் மதிப்பிலான புத்தக வவுச்சர்கள், சான்றிதழ் ஆகியவை அளிக்கப்படும்.
தேசிய குழந்தை நல்வாழ்வு விருதுகள் குழந்தைகள் மேம்பாடு, நல்வாழ்வு மற்றும் பாதுகாப்பில் குறிப்பிடத்தக்க பங்களிப்பை ஆற்றிய தனிநபர் மற்றும் அமைப்புகளின் பணிக்கான அங்கீகாரம் ஆகும். இந்த விருது பெறுவோருக்கு ரூ. 1 லட்சம் ரொக்க பரிசு, பாராட்டுச் சான்றிதழ் ஆகியவை அளிக்கப்படும்.
இந்த விருதுகளுக்கான இலச்சினை வடிவமைப்பு போட்டி ஒன்றையும் அமைச்சகம் அறிவித்துள்ளது. இந்த போட்டியின் விவரங்கள் அமைச்சகத்தின் ஃபேஸ்புக் மற்றும் டுவிட்டர் பக்கங்களில் உள்ளன. நுழைவுகளை சமர்ப்பிக்க 2018 செப்டம்பர் 23 கடைசி நாளாகும்.
விருது பெற்ற விவரங்களுக்கு: www.nca-wcd.nic.in
மின்னணு மற்றும் தகவல் தொழில்நுட்பம்
இந்தியாவின் தகவல் தொழில்நுட்ப விதிகள், 2021 குறித்து மனித உரிமைகள் கவுன்சிலின் சிறப்பு செயல்முறைகள் பிரிவு கவலை தெரிவித்துள்ளதற்கு இந்தியாவின் நிரந்தர இயக்கம் பதிலளிப்பு
இந்தியாவின் தகவல் தொழில்நுட்ப  விதிகள், 2021 குறித்து மனித உரிமைகள் கவுன்சிலின் சிறப்பு செயல்முறைகள் பிரிவு கவலை தெரிவித்துள்ளதற்கு ஐக்கிய நாடுகள் அமைப்பிற்கான இந்தியாவின் நிரந்தர இயக்கம் மற்றும் ஜெனிவாவில் உள்ள இதர சர்வதேச அமைப்புகள் பதிலளித்துள்ளன.
இந்தியாவின் நிரந்தர இயக்கம் எழுதியுள்ள கடிதத்தில் தெரிவித்துள்ளதாவது:
“வரைவு விதிகளை தயாரிப்பது தொடர்பாக மின்னணு மற்றும் தொழில்நுட்ப அமைச்சகம் மற்றும் தகவல் மற்றும் ஒலிபரப்பு அமைச்சகம் ஆகியவை கடந்த 2018-ஆம் ஆண்டு தனிநபர்கள், பொதுமக்கள், தொழில்துறை சங்கங்கள் மற்றும் நிறுவனங்கள் உள்ளிட்ட பலதரப்பு பங்குதாரர்களின் ஆலோசனைகளையும், பொதுமக்களின் கருத்துக்களையும் பெற்றது என்பதை இந்தியாவின் நிரந்தர இயக்கம் தெரிவித்துக் கொள்ள விரும்புகிறது. அதன் பிறகு அமைச்சகங்களுக்கு இடையேயான கூட்டத்தில் கருத்துக்கள் விவாதிக்கப்பட்டு, அதற்குத் தகுந்தவாறு விதிகள் இறுதி செய்யப்பட்டன.
இந்தியாவின் ஜனநாயக ஆதார சான்றுகள் அங்கீகரிக்கப்பட்டிருப்பதை இந்தியாவின் நிரந்தர இயக்கம் சுட்டிக்காட்ட விரும்புகிறது. சுதந்திரமான பேச்சு மற்றும் கருத்துக்களை வெளிப்படுத்துவதற்கான உரிமையை இந்திய அரசியலமைப்பு உறுதிசெய்துள்ளது. தனித்தியங்கும் நீதித்துறை மற்றும் ஊடகம் ஆகியவை இந்தியாவின் ஜனநாயகக் கட்டமைப்பின் ஒரு அங்கமாகும்.
தெரிவிக்கப்பட்டுள்ள தகவல்களை சம்பந்தப்பட்ட சிறப்பு பிரதிநிதிகளின் பார்வைக்குக் கொண்டு செல்லுமாறு இந்தியாவின் நிரந்தர இயக்கம் கேட்டுக் கொள்கிறது.
மனித உரிமைகள் கவுன்சிலின் சிறப்பு செயல்முறைகள் பிரிவின் உயரிய நோக்கத்திற்கான உறுதித்தன்மையைப் புதுப்பிக்கும் வாய்ப்பாக ஐக்கிய நாடுகள் அமைப்பிற்கான இந்தியாவின் நிரந்தர இயக்கம் மற்றும் ஜெனிவாவில் உள்ள இதர சர்வதேச அமைப்புகள் இதனைக் கருதுகின்றன.”
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728738
----
(Visitor Counter : 226
பிரதமர் அலுவலகம்
10,000 மீட்டர் ஓட்டப்பந்தயத்தில் வெள்ளிப் பதக்கம் வென்ற கார்த்திகா குமாருக்குப் பிரதமர் வாழ்த்து தெரிவித்துள்ளார்
ஹாங்சோவில் நடைபெறும் ஆசிய விளையாட்டுப் போட்டிகளில் 10,000 மீட்டர் ஓட்டப்பந்தயத்தில் வெள்ளிப் பதக்கம் வென்ற கார்த்திகா குமாருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"கார்த்திகா குமார், தனது அசாதாரண அர்ப்பணிப்பு மற்றும் விடாமுயற்சியால் 10,000 மீட்டர் ஓட்டப்பந்தயத்தில் வெள்ளிப் பதக்கம் வென்றிருப்பது இந்தியாவிற்கு மேலும் ஒரு புகழ் மிக்கத் தருணமாகும். அவருக்கு வாழ்த்துகள், அவரது முயற்சிகளுக்கு எனது வாழ்த்துகள்."
தொலைதொடர்பு மற்றும் தகவல் தொழில்நுட்ப அமைச்சகம்
2ம் நாள் இந்திய செல்போன் தொழில்துறையினர் மாநாடு : நீடித்த பாதுகாப்பான தொழில்நுட்பம், 5 ஜி, செயற்கை நுண்ணறிவு மற்றும் எதிர்காலத்துக்கான நவீன கருவிகள் குறித்து ஆலோசனை
2ம் நாள் இந்திய செல்போன் தொழில்துறையினர் மாநாடு இன்று நடந்தது. இதில் நீடித்த பாதுகாப்பான தொழில்நுட்பம், 5 ஜி, செயற்கை நுண்ணறிவு மற்றும் எதிர்காலத்துக்கான நவீன கருவிகள் குறித்து ஆலோசனை செய்யப்பட்டன.
இந்திய செல்போன் தொழில்துறையினர் மாநாட்டின் 2ம் நாளான இன்று, "நிலையான மதிப்பை உருவாக்க தொழில்நுட்பத்திற்கு முன்னுரிமை அளித்தல் " என்ற தலைப்பிலான கருத்தரங்கு நடந்தது. அதன்பின் 5ஜி பயன்பாடு, செல்போன் தொழில்நுட்பத்தில் புத்தாக்கம், அடுத்தகட்ட செயற்கை நுண்ணறிவு, நிலையான வேலைவாய்ப்புக்கான புதிய திறன்கள், எதிர்காலத்துக்கான நவீன கருவிகள் போன்றவை குறித்து ஆலோசிக்கப்பட்டன.
மீடியா டெக் நிறுவனத்துடன் இணைந்து 5 ஜி ஒழுங்குமுறைகள் குறித்து ஆலோசிக்கப்பட்டது.
யுஎஸ்ஐபிசி நிறுவனத்துடன், இணைந்து சரியான இருப்புத் தொகையை கண்டறிதல் பற்றி ஆலோசிக்கப்பட்டது.
2ம் நாள் மாநாட்டில், சர்வதேச தொழில்துறையைச் சேர்ந்த நிபுணர்கள், டிஜிட்டல் மாற்றம், வளர்ந்து வரும் அதிவேக தொழில்நுட்பங்கள், இணைய பாதுகாப்பு, எதிர்கால தொழில்நுட்பம் ஆகியவை குறித்து விவாதித்தனர்.
இந்திய தகவல் தொடர்பு ஒழுங்குமுறை ஆணையத்தின் தலைவர் டாக்டர் பி.டி வகேலா உட்பட பலர், இந்த 2ம் நாள் மாநாட்டில் கலந்து கொண்டு பேசினர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1679525
------
(Visitor Counter : 96
சிறப்பு சேவைகள் மற்றும் கட்டுரைகள்
எக்ஸிகியூட்டிவ் எம்.பி.ஏ பட்டப்படிப்புக்கான விண்ணப்பங்களை வரவேற்கிறது சென்னை ஐஐடி
வேலை செய்யும் நிபுணர்களுக்காக வடிவமைக்கப்பட்டுள்ளது, இது சமூக ஊடகம் மற்றும் இன்டர்நெட் மார்க்கெட்டிங் மற்றும் உலகளாவிய வர்த்தகம், சைபர் பாதுகாப்பு மற்றும் பயன்பாடுகளின் வெளிப்பாட்டை வழங்குகிறது; விண்ணப்பிக்க கடைசி நாள் 19.10. 2021
எக்ஸிகியூட்டிவ் எம்பிஏ  பட்டப்படிப்புக்கான விண்ணப்பங்களை சென்னை ஐஐடி வரவேற்கிறது. இந்தப் படிப்பு, பணியில் இருக்கும்போதே, படிக்கும் வகையில் வடிவமைக்கப்பட்டுள்ளது.
இந்த 2 ஆண்டு பட்டப்படிப்பில், சென்னை ஐஐடியின் மேலாண்மை படிப்புகள் துறை, நேரடி வரத்தக பிரச்சினைகளுக்கான 3 திட்டங்கள் உட்பட கடுமையான பயிற்சி சார்ந்த பாடத்திட்டங்களை வழங்குகிறது.
இந்த இஎம்பிஏ பாடத்திட்டம், டிஜிட்டல் பொருளாதாரம், உலகளாவிய யுக்தி மற்றும் தொழில் துறை 4.0 தொழில்நுட்பங்கள் போன்ற களங்களில் தொழில் தேவைகளுடன் ஒத்திசைவான அதிநவீன அறிவை வழங்கவுள்ளது.
அதோடு வழக்கமான பாடங்கள், தற்போதைய வணிகத்துக்கு முக்கியமான சமூக ஊடகம் மற்றும் இன்டர்நெட் மார்க்கெட்டிங், பல தளங்களின் பொருளாதாரம் மற்றும் உலகளாவிய வர்த்தக மேலாண்மை ஆகியவற்றுக்கான வெளிப்பாடுகளையும் இந்தப் படிப்பு வழங்குகிறது.
சைபர் பாதுகாப்பு மற்றும் பயன்பாடுகள் உட்பட இதர முக்கியமான பாடங்களும் இதில் அடங்கியுள்ளன.
மேலும், மாணவர்கள் நவீன உற்பத்தி செயல்முறைகள் மற்றும் 3 டி பிரிண்டிங் போன்ற தொழில்நுட்ப அம்சங்களையும் அறிந்து கொள்வர்.
இதற்கான விண்ணப்பங்கள், இன்று முதல்  கிடைக்கும். விண்ணப்பிக்க கடைசி தேதி 19.10.2021. விருப்பமுள்ள விண்ணப்பதாரர்கள்
https://doms.iitm.ac.in/emba/ என்ற இணையதளத்தில் ஆன்லைன் மூலமாக விண்ணப்பிக்கலாம்.
இஎம்பிஏ பட்டப்படிப்பு குறித்து சென்னை ஐஐடியின் மேலாண்மை படிப்புகள் துறை பேராசிரியர் ஜி அருண் குமார் கூறுகையில், ‘‘ இஎம்பிஏ படிப்பின் அந்தஸ்து, தொழில்துறையின் பெரும் ஆதரவுடன் வளர்ந்து வருகிறது. இந்த படிப்பில் சேரும் எங்கள் மாணவர்களின் சராசரி அனுபவம் 11 ஆண்டுகளுக்கும் மேலானது மற்றும் அவர்கள் பொது மற்றும் தனியார் துறைகளில் பல்வேறு தொழில்துறைகளைச் சேர்ந்தவர்கள். இந்தப் படிப்பு துறையின் ஐம்பது ஆண்டு கால அதி நவீன ஆராய்ச்சி மற்றும் கற்பித்தல் பாரம்பரியத்தை மேம்படுத்துகிறது மற்றும் மாணவர்கள், கற்கும் விஷயங்களை தங்கள் வேலையில் பயன்படுத்த அனுமதிப்பதன் மூலம் இது இயற்கையில் அனுபவமிக்கதாக வடிவமைக்கப்பட்டுள்ளது’’ என்றார்.
பணியில் உள்ள நிபுணர்களை கீழ்கண்டவற்றுடன் தயார்படுத்துவது உட்பட இந்த பட்டப்படிப்பின் முக்கிய அம்சங்கள்:ஆழமான செயல்பாடு மற்றும் பரந்த தொழில்துறை கள அறிவு,பரந்த வணிக முடிவுகளின் ஒருங்கிணைந்த முன்னோக்கு, மற்றும்உலகளாவிய வணிக அமைப்பிற்கு பங்களிக்கும் தலைமைப் பண்புகள்
இந்த படிப்பு வார இறுதி நாட்களில் நேரடியாகவும், காணொலி முறையிலும் படிக்கும் வகையில் உருவாக்கப்பட்டுள்ளது. மாற்று வார இறுதி நாட்களில் நடைபெறும் வகுப்புகள் ஜனவரி 2022 இல் தொடங்கும்.
இந்தப் படிப்பில் சேருவதற்கு, ஏதாவது இளநிலை பட்டப்பிடிப்பில் முதல் வகுப்பில் தேர்ச்சி பெற்றிருக்க வேண்டும், குறைந்தது 3 ஆண்டுகள் தொழில் துறை அனுபவம் இருக்க வேண்டும். இதற்கான தேர்வு, நுழைவுத் தேர்வு மற்றும் காணொலி மூலமான நேர்காணல் முறையில் நடைபெறும்.